સંગીતકાર બીજાને પોતાનું સંગીત સંભળાવવા કે નૃત્યકાર બીજાને પોતાનું નૃત્ય દેખાડવા માટે જ એ ક્રિયા કરે છે પરંતુ એક સમય એવો આવે છે કે જ્યારે સંગીતકાર કે નૃત્યકાર પોતાની જાતને એ ક્રિયામાં એટલી તો ઓતપ્રોત કરી દે છે કે દુનિયાદારીની કોઈ તમા એને રહેતી નથી અને ત્યારે એ ક્રિયા નિજાનંદનો અદ્ભુત સ્ત્રોત એના માટે બની રહે છે અને એ અલૌકિક આનંદની પ્રાપ્તિ માટે એ વખતે એ કોઈનો ઓશિયાળો હોતો નથી.